"Рубин" Ўзбекистон ПРО-лигасида иштирок этмоқчи / CHAMPIONAT.asia\n00:203га 3. "Ювентус" ва ПСЖ ўзаро катта алмашувни амалга оширмоқчи 8 00:05Ёш футболчи исмини Мессига ўзгартирди 5 00:05Спортчилар ижтимоий тармоқларда 0 00:00АПЛ. "Эвертон" меҳмонда "Астон Вилла" билан учрашмоқда (онлайн ҳисоб) 1 23:30Бундеслига. "Кельн" – "Боруссия Д" баҳсига старт берилди (онлайн ҳисоб) 2 23:13"Бетис" устози: "Месси шамоллаш туфайли ўйинни ўтказиб юборишини афзал кўрган бўлардим" 6 23:00ЛаЛига. "Севилья" сафарда "Гранада"га тўқнаш келмоқда (онлайн ҳисоб) 0 22:45"Эль Ниньо"нинг ҳайрлашув ўйинидан ГАЛEРEЯ 11 22:20"Интер" А Сериянинг янги мавсуми учун қайдномани эълон қилди 5 22:00Серхио Рамос: "Кейинчалик мураббий бўлишимни инкор этмайман" 7 22:00Olamsport: Баҳодир Жалолов қозоғистонлик рақибини нокаут қилди, Абдуғофуровнинг рақиби ўзгарди ва тарозидан ўтди 2 21:50Пеп Гвардиола: "Зинченко формада, у яхши машғулот ўтказди" 0 21:40Жеррард фаолиятини якунлаган Торресга мактуб ёзди 7 21:25Зидан Бэйл ҳақида: "Асосийси, ўйинчи жамоада қолишни хоҳлаши. Биз уни режаларимизга киритяпмиз" 9 21:24Бугунги куннинг энг муҳим хабарлари (23 август) 0\n"Рубин" Ўзбекистон ПРО-лигасида иштирок этмоқчи\n05 мар 18:18\n2019 йилги мавсумда Суперлигада 14 клуб иштирок этиши маълум. Айни вақтда Профессионал футбол лигаси А ва В Про-лигаларида тўп сурадиган жамоаларни саралаб олмоқда.\nҲозирда “Машъал”, “Хоразм”, “Нефтчи”, “Истиқлол” ва “Шўртан” клублари "А" Про-лигада иштирок этиш масаласида иш олиб бормоқда. “Шердор” ҳамда “Нурафшон” футбол клубларида ҳам шундай имконият юзага келиши мумкин.\n"B" Про-лигасида иштирок этишни истаётган жамоалар сони эса кўпроқ. Айни вақтда қуйидаги клублар ПФЛ байроғи остидаги мусобақада иштирок этиш истагини билдирган:\nИкки йилдан буён 2-лигалар ғолиблари ўртасидаги ўтиш ўйинлари ўтказилмай келаётганидан Профессионал футбол лигаси яхши хабардор. Шундан келиб чиқиб, 2019 йилда ПФЛ кубогига асос солинган. Мазкур мусобақа 2-лига ғолиблари учун ўтиш ўйинлари вазифасини ҳам ўтаб беради. Шарти — 2-лига ғолиблари В Про-лигаси учун талабларга жавоб беришлари керак. Лицензиялаш талабларини шу ҳавола орқали кўчириб олиш мумкин. Қуйида эса 2-лига мусобақаларининг барча ғолиблари кўрсатиб ўтилган:\n“Р.Мадаминов” (Хива, Хоразм)\nМаълумот учун, ПФЛ кубогида ғолиб чиққан бир ёки бир нечта клубга А Про-лигада иштирок этиш учун имтиёзли йўлланма тақдим этилади. Қолган клублар эса В Про-лигада фаолиятини давом эттириши мумкин.\nЮқорида номлари кўрсатилган жамоалар В Про-лигаси талабларига жавоб берса, тезлик билан Профессионал футбол лигасига алоқага чиқишлари сўралади. Келаётган ҳафта ПФЛ комиссияси вилоятларга йўл олади ва ҳар бир клубни назоратдан ўтказади. Қайд этиш керак, Ўзбекистонда трансфер ойнаси 7 март куни ёпилади. ПФЛ кубоги иштирокчилари номи эса тез орада маълум қилинади.


UzGazOil хизматчилари¸ АИ 91 русумли бензин олдим деб¸ қимматроқ тўлаб кетаëтган мижозлар¸ аслида икки марталаб алданаëтганини таъкидлайди.\nUzGazOilда ишловчи Озодлик манбасининг айтишича¸ бензиндан уриб қолиш бу ширкатда тизим ҳолига келган:\n- UzGazOil тоза бензин қуяди¸ деганлар адашади. Ҳар бир АËҚШда бензин қуйиш баланси бор. Яъни дозировкага биноан ҳар битта колонка 10 литр бензиндан 100 грамм уриб қолади. Ҳар бир автозаправкада бензин уриб қолиши ҳар хил. Мен ўз кўзим билан кўрганимни айтяпман. Чунки ойда бир марта АËҚШларда махсус ўлчагич асбоб билан бензин чиқиш миқдори ўлчаб турилади. UzGazOilдан АËҚШларига кунига қанча бензин берилгани ва савдо тушуми таққосланса¸ қанча “фойда” кўрилаëтгани аëн бўлади¸ дейди исми сир қолишини истаган бу манба.\nОзодлик манбаси иддаосига кўра¸ бензин уриб қоладиган бензоколонкалар ширкат бошқарувчиларидан бири тарафидан назорат қилинади. (Манбамиз бу мулозимнинг исмини айтган бўлса ҳам¸ айбсизлик презумпциясига кўра¸ шахс исмини ошкор қилмаяпмиз - таҳр.).\nМанбанинг айтишича¸ бензоколонкаларда бензин уриб қолиш жараëни АËҚШдаги “махсус” ишчилар тарафидан бошқарилади:\n- Масалан¸ мижоз пластик карта билан ëки нақд пул тўлаб бензин олаëтганда¸ колонка ҳисоблагичи ўчириб қўйилади¸ гўë бензин қуюлмагандек бўлиб давлат хазинасига пул тушмайди¸ дея билдирди Озодлик манбаси.\nБу иддаоларни текшириш учун Озодлик UzGazOil бошқарувига яқин бошқа манбага мурожаат қилди.\nUzGazOil ичидаги вазиятни яхши билган суҳбатдош исмини ошкор қилмаслик шарти билан аҳолига нефт маҳсулотлари сотиш соҳасида юз бераëтган товламачиликлар шакли ва кўламини тасдиқлади:\n- Бу гапларни ҳаммаси тўғри. UzGazOil давлатга ўтганидан кейин шунақа найранглар бошланди. Илгари ширкат хусусий бўлганида бунақа эмас эди. Ҳозир Германиядан маълумотларни ўзгартирса бўладиган махсус бензин ҳисоблагичлар келтирилди. Ўзи Зеромакс давридаги ҳисоблагичларни умри яна 15 йилга етар эди. Аммо эски ҳисоблагичлардаги маълумотларни ўзгартириб бўлмасди. Ширкатни олдинги эгаси Миродил Жалолов ўғирлик қилишни ўйламагани учун шунақа ускуна олган эди. Лекин ширкат давлатга ўтгач¸ UzGazOil бошлиқлари чўнтакларига пул тушириш орзусида атайлаб¸ Германиядан буюртириб янги ускуналар ўрнатишди¸ дейди.\nUzGazOil бошқарувига яқин шахс маблағни ўзлаштириш механизмини ҳам тушунтирди.\nСуҳбатдошга кўра¸ ëқилғи қуйиш қувурларига ўрнатилган ҳисоблагичлар орқага бураб қўйилади:\n- Чек урилмайди. Савдо сўнггида чеклар тўғирлаб қўйилади. Масалан¸ 2210 сўмдан сотилган бензинни 2050 сўмга тўғирлаб қўйишади. Система осон¸ дейди UzGazOil бошқарувига яқин манба Озодлик билан суҳбатда.\nОзодлик тасарруфида Тошкентдаги камида икки АËҚШда АИ 80 бензини АИ 91 дея қиммат сотилганини тасдиқловчи маълумот бор.\nБу Тошкент марказидаги энг гавжум ва бензин энг кўп сотиладиган икки АËҚШдир.\nБу маълумотни UzGazOil бошқарувига яқин шахс ҳам тасдиқлади:\n- Кунига бир машина¸ яъни 18 минг литр кетадиган заправкаларда 80 лик бензин 91 нархида сотилди. 2050 сўмлик бензинни 2210 сўмдан сотилди. Ҳар литрида 160 сўмдан фойда қолаяпти. Бу кунига 6 миллион¸ ўртача 7 миллион "черний нал" (расмийлаштирилмайдиган нақд пул - таҳр.) дегани¸ дейди суҳбатдош.\nОзодлик манбасига кўра¸ Тошкентдаги баъзи АËҚШларга ҳужжатсиз бензин олиб келинади. Манбанинг иддао қилишича¸ UzGazOilга оид шоҳобчаларда сотиладиган кунлик бензиннинг ярмиси ҳужжатсиз бензиндир.\nМанбага кўра¸ UzGazOilга оид АËҚШ раҳбарлари бу ҳужжатсиз бензинни пуллаб бериш мажбуриятини олишган.\nМанбанинг айтишича¸ ҳужжатсиз бензиннинг сифати кафолатланмаган бўлади.\nЭлга аëн ғирромликлар\nТошкент марказида киракашлик қиладиган Равшан исмли таксичининг Озодликка айтишича¸ шаҳардаги аксар АËҚШларда АИ 91 русумли бензин дея сотилаëтган ëқилғи сифати жуда паст.\nЎзини Шониғмат деб таништирган тошкентлик ҳайдовчи ҳам бензин сифатидан шикоят қилди:\n- 80 бензини 91 деб сотишади. Точно 80. Машина шариллаб кетади, юришга қийналади. 5 литр қуйсангиз, унинг ичида 4,5 литр бензин бўлади. Бир марта инжекторни тозалаттирдим. Кеча яна бензoнасос алмаштирдим¸ дейди суҳбатдош.\nЎзини Нодир Абилов деб таништирган ҳайдовчи эса, 91 русумли бензин солганидан кейин машинасининг свечаларини алмаштирганини айтади.\nОзодлик мухбири Тошкентнинг Бодомзор мавзесидаги UzGazOilга оид заправкага телефон қилиб¸ ҳайдовчиларнининг бензин сифатидан шикоят қилаëтганини билдирди.\nЎзини АËҚШ бош оператори деб таништирган йигит сотилаëтган бензиннинг давлат стандартларига мос тарзда¸ давлат нархида сотилаëтганлигини таъкидлади.\nUzGazOil тизимларида аҳолига нефт маҳсулотлари сотиш соҳасида юз бераëтган товламачилик борасидаги шикоятлар юзасидан Озодлик айни ширкат раҳбариятига мурожаат қилди.\nUzGazOil ширкати расмийлари бу иддаолар борасида Озодлик мухбирига изоҳ бермади.\n2010 йилда UzGazOil асосан нефть, газ ва олтин қазиб олиш, қишлоқ хўжалиги ва текстил саноати билан шуғулланган “Зеромакс” таркибидан чиқарилиб давлат корхонасига айлантирилди.


18:08 09.08.2017 Ҳавола олиш\nФонд Ўзбекистонда маданият, санъат ва журналистикани ривожлантиришга маблағларни тўплаш ва йўналтириш, соҳа фахрийларига манзилли моддий ёрдам кўрсатиш билан шуғулланади\nTOШКЕНТ, 9 август — Sputnik. Ўзбекистон президенти Шавкат Мирзиёев "Ўзбекистон ижодкорларини қўллаб-қувватлаш бўйича "Илҳом" жамоат фондини ташкил этиш тўғрисида"ги қарорни имзолади. Қарор матни президентнинг расмий веб сайтида жойлаштирилган.\nҲужжатга кўра, Ўзбекистонда маданият, санъат ва журналистикани ривожлантиришга маблағларни тўплаш ва йўналтириш, тегишли дастур ҳамда лойиҳаларни амалга ошириш, Бастакорлар уюшмаси, Рассомлар ижодий бирлашмаси, Театр арбоблари уюшмаси ва Журналистлар ижодий уюшмаси таъминоти ва фаолияти билан боғлиқ харажатларни молиялаштириш, уларнинг аъзолари бўлган соҳа фахрийларига манзилли моддий ёрдам кўрсатиш Фонднинг асосий вазифалари этиб белгиланди.\n"Маҳалла" хайрия жамоат фонди Фонд ҳисоб рақамига хайрия асосида 7 миллиард сўм, Молия вазирлиги, Бош прокуратура, Адлия вазирлиги, Ўзбекистон Олий судининг Фондга ноқонуний йўл орқали олинган даромадларни мусодара этиш ҳисобидан 13 миллиард сўм йўналтиради. Бундан ташқари, Фонд бюджет маблағлари, юридик ва жисмоний шахсларнинг хайрия маблағлари, қонунчилик билан тақиқланмаган бошқа манбалар орқали молиялаштирилади.


Мақолани босмага жўнатиш кўриниши > Янгиланган лойиҳалар асосида барпо этилган уйлар ўз эгаларига топширилди\nБош саҳифа > Янгиликлар > Янгиланган лойиҳалар асосида барпо этилган уйлар ўз эгаларига топширилди\n6-01-2017, 08:54. Муаалиф: info\nНавоий вилоятининг Кармана туманидаги "Талқоқ” маҳалла фуқаролар йиғини ҳудудида янгиланган лойиҳалар асосида барпо этилган 32 оилага мўлжалланган икки қаватли ва майдони икки сотихли бир қаватли 46 уй фойдаланишга топширилди.\nПрезидентимиз Шавкат Мирзиёевнинг 2016 йил 21 октябрдаги "2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида”ги қарори қишлоқ жойларда қурилаётган намунавий лойиҳалар асосидаги уйлар аҳоли турмуш фаровонлигини янада юксалтиришда муҳим омил бўлмоқда.\n– Янги лойиҳа асосида қурилаётган уйлар аҳолига манзур бўлмоқда, – дейди "Талқоқ” маҳалла фуқаролар йиғини раиси Саид Шарипов. – Маҳалламиз ҳудудида учта кўп қаватли "Камолот” уйи барпо этилган. Бундай замонавий ихчам уйлар қурилиши халқимизнинг турмуш маданиятини юксалтиришга хизмат қилаётир.\nМаҳаллада қарийб 5 минг аҳоли истиқомат қилади. Замонавий уйларда яшаётган аҳолининг аксарияти ёш оилалардир.\n– Шу чоққача ижарада яшаб, ишлардик, – дейди янги хонадон соҳибаси Чарос Ҳасанова. – Арзон нархларда уй-жойлар қурилаётганини эшитиб, ҳокимликка ариза билан мурожаат қилдик. Янги йил арафасида бизга икки хонали уйнинг калити топширилди. Бу ерда фарзандларимизнинг бахтиёр улғайиши учун барча шароит яратилган. Болалар ўйин майдончаси барпо этилган. Энг муҳими, ўз уйимизга эга бўлдик. Кредит тўловларининг кам фоизда ҳамда 3 йил имтиёзли муддатга берилгани, биз каби уй-жойга муҳтож оилалар учун катта қулайлик бўлди. Бундай эътибор ва ғамхўрлик учун Президентимиздан миннатдормиз.\nЖорий йилда Навоий вилоятида янгиланган намунавий лойиҳалар асосида 1 минг 143 уй-жой қурилиши режалаштирилган.


Михаил Юрьевич Лермонтовнинг “Замонамиз қаҳрамонлари” романи, Эрнест Хемингуэйнинг “Чол ва Денгиз” қиссаси муҳокама қилинди. 14.12.2017 09:25\n2017 йил 13 декабрь куни “Китобхонлар клуби”нинг навбатдаги йиғилиши бўлиб ўтди. Машғулотда Михаил Юрьевич Лермонтовнинг “Замонамиз қаҳрамонлари” романи, ҳамда Эрнест Хемингуэйнинг “Чол ва Денгиз” қиссаси муҳокама қилинди.\nРус ёзувчиси, шоири, драматурги ва мусаввири Михаил Лермонтов Россиянинг Пенза губерняси Тархан қишлоғида дунёга келган. Дастлабки шеърлари “Черкеслар” (1828) ва “Кавказ асири” (1929) достонлари пансионда таҳсил олаётганида ёзилган. Пансиондаги 2 йиллик таҳсилдан сўнг 1830 йилда университетнинг маънавий-сиёсий бўлимига ўқишга киради. Лермонтов талабалик йилларида қатор лирик шеърлар, достон ва драмалар ёзган. 1832 йилда Петербургга бориб, гвардия подпрапоршчиклари ва кавалерия юнкерлари мактабига ўқишга киради. Мазкур мактабни тугатгач, Лермонтов Царское Селода жойлашган гусарлар полкига юборилади. 1837 йилда А.С.Пушкиннинг фожиали ўлимига бағишлаб “Шоирнинг ўлимига” шеърини ёзади. Лермонтов бу шеърда шоирнинг ўлимида айбдор саналган ҳукмрон кучларни кескин қоралагани учун Кавказга сургун қилинган.\nКавказ табиати ва элатлар фольклорига меҳр қўйган шоир шу ерда “Ошиқ Ғариб” шарқ эртаги, “Замонамиз қаҳрамони” (1840) романи ва кўплаб рангтасвир асарларини яратди.\n“Замонамиз қаҳрамонлари” романи ҳақида АКМ хизмат кўрсатиш бўлими мудири М.Шакирова гапириб берди. Романнинг қаҳрамонлари Печерин, Белла, Максим Максимович кечинмалари, вужудга келган ҳодисалар натижасида Белланинг отаси, Белла ва укасининг фожиали ўлими моҳирлик билан тасвирланган.\nКутубхона ҳужжатларини каталоглаштириш бўлими ходими Д.Дадажонова Эрнест Хемингуэйнинг “Чол ва Денгиз” қиссаси ҳақида қисқача гапириб берди.\nДунё миқёсидаги машҳур адиб, “Нобел” мукофоти совриндори америкалик ёзувчи Эрнест Хемингуэй 1899 йилнинг 21 июлида Чикаго шаҳри яқинидаги Ок-Паркда таваллуд топган. 1917 йилдан Канзас-Ситида журналист-репортер сифатида иш бошлаган. Дастлабки ҳикоялар китоби “Бизнинг замонда” 1924 йилда чоп этилган. Хемингуэй асарларида дастлабки журналистик кузатув ўрнини таҳлилий, қиёсий мулоҳаза ва мушоҳадалар эгаллайди.\n1952 йилда ёзилган “Чол ва Денгиз” қиссаси ёзувчига катта шуҳрат келтирди. Асарни ўзбек тилига Иброхим Ғофуров таржима килган.\nУшбу китобда инсоннинг матонатлилиги, сабрлилиги, олдига кўйган мақсадга эриша олиши кўрсатилган. Асосий қақрамон Сантияго исмли чолни денгизга кўйган меҳри, ёлғизликда ҳам ўзига таскин бериб, мақсадига эриша олишини кўриш мумкин. Қиссада инсоннинг улуғлиги, оқиллиги ўзгача талқинда акс топган.\nМашғулот қизиқарли савол-жавобларга бой бўлди.


Қайноналарга маслахатлар — Dilkashradio.com\nАзиз тингловчилар, биз аёллар хақида қанча кўп гапирсак хам мавзуларимизнинг сони асло камаймайди. Аёл бу она, рафиқа, опа, сингил, амма, холла, буви, ва қайнона хамдир. Уларнинг хар бири ва вазифаси хақида соатлаб гаплашиш мумкин. Аммо биз бугун айнан қайноналар мавзусини танладик. Атрофингизга қарасангиз, жуда кўп оилаларнинг бузилиб кетишига, оилада қайнона келин муносабатларнинг ёмонлиги сабаб бўлаётганини кўрасиз. Агар хар бир томон худбинлик қилмай, ўз вазифасига виждонан ёндашса оилаларнинг бузилиш холатлари камайган бўларди. Шунинг учун хам азиз қайноналар, бизнинг сухбатимиз ва маслахатларимиздан асло ранжиманг. Бу фақат сизнинг фойдангиз ва ўғлингизнинг келажаги учундир. Агар бизни тинглашга рози бўлган бўлсангиз эътиборингизга қуйидаги маслахатларни хавола қиламиз. Келинингизни ўз болангиздан устун кўриб, “қизим-қизим»лаб мехр кўрсатинг. Уй-рўзғор ишларини эринмай ўргатинг, айбу-хатоларини яширинг. Муқаддас Каломлардан бирида шундай ёзилган: «Бошқаларнинг сизга қандай муносабатда бўлишини истасангиз, сиз хам уларга шундай муносабатда бўлинг.” Шундай экан агар сиз келинингиз билан яхши муносабатда бўлишни истасангиз, аввало ўзингиз унга ўрнак бўлинг. Келин билан ўғлингиз муносабатлари биринчи кунданоқ самимий бўлишига харакат қилинг. Келинга ўғилни, ўғилга эса келинни мақтанг. Асло шикоят қила кўрманг. Фарзандларингиз олдида келиннинг шаънини ва обрўсини кўтаришга харакат қилинг, чунки оилада бошқаларнинг келинга муомаласи сизга қараб бўлади. Эр-хотин ғижиллашиб ёки урушиб қолса, сиз келиннинг тарафини олинг. Чунки ўғил ўзингизники гапингиз оғир ботмайди, аксинча ўша пайтда келинга айтган бир оғиз қаттиқ гапингиз можарони кучайтиради. Мумкин қадар уларнинг муносабатларини яхшилашга харакат қилинг. Ёш келинг ота-онасини соғиниб қолса, даров рухсат беринг. Чунки янги келинликда унинг бошқа хонадонга кўникиши, яқинларидан узилиб қолиши анча қийин кечади. Кейинчалик ўзидан ортиб кунда боравермайди.\nКелинингиз олдида бошқа келинларнинг хуснини, кийим ва тақинчоқларини, эпчиллиги ва эплилигини, ўзга қудаларнинг сарф-харажатларини асло мақтаманг, чунки уни камситган, озор берган бўласиз. Фақат бошқаларнинг одоби, муомаласини ибрат қилиб кўрсатишингиз мумкин. Келиннинг хизматидан, овқатидан, юриш-туришидан айб топаверманг. Айби бўлса ўзига малол келмайдиган қилиб айтинг. Агар ўғлингиз хотинига совға олиб келса: «Нега менга ёки синглингга қўшиб олиб келмадинг?”, деб жанжал чиқаришга шошилманг. Аксинча хотини билан муносабатлари яхшилигидан қувонинг. Қайноталар келин олиш харажатларини қилган, шунинг учун кўпинча келиннинг ёнини олиб мақтаб туришади. Бундан сиз ғайирлик қилманг. Хеч қачон келиним ёмон чиқиб қолди, ўғлимни қайта уйлантираман, деб ўйламаслик керак. “Яхши гап билан илон инидан чиқади, ёмон сўз билан қилич қинидан чиқади”.\nҚолаверса, яна тўй қилиш учун қанча харакат ва харажат керак бўлади. Ха, мухтарам онажон ва опахон, қайноналикнинг иши мушкул. Ўзга бир хонадонда, бегона бир мухитда ўсган қизни ўз оилангиз аъзоси, ўз болангизга айланиши учун, ўғлингиз билан бахтли хаёт кечириши учун сиздан анча-мунча бағрикенглик, кечиримлилик, мехр-мухаббат талаб қилинади. Шундай қилсангиз оилангизга тинчлик, тотувлик, файзу барака, фароғат ошён қуради.


218 млн киши очлик хавфи остида. Ўзбекистонда нон янада қимматлаши кутилмоқда\nРоссиянинг Украинага қарши уруши туфайли озиқ-овқат тақчиллиги юзага келгани, нархларининг баландлиги ҳамда ўғитлар тақчиллиги оқибатида дунё бўйлаб очликда яшайдиганлар сони 218 миллион кишига етади.\nБу кўрсаткич Ер курраси аҳолисининг 3 фоизини ташкил қилади. Бу ҳақда Италиянинг Corriere della Sera газетасига берган интервьюсида БМТ вакили Маурицио Мартина баёнот берди.\nМана шундай шароитда Ўзбекистон ҳукумати бу йил ўтган йилгидан 1 миллион тонна кўп буғдой етиштирилиши кутилаётганини билдирмоқда.\nАйни пайтда мамлакат бозорида ун нархи кескин ошган. Ғалла ўрими арафасида ҳукумат қабул қилган қарор ижроси нархларнинг янада кўтарилишига олиб келиши мумкин.\n“Инқироз бошлангуничаёқ очлар сони дунё бўйлаб ўсаётган, 2021 йили 53 мамлакатда очликда яшаётганлар сони қарийб 200 млн кишига етган эди. Шу кундаги уруш эса, очлик билан боғлиқ вазиятни янада абгорлаштиради”, деган БМТ вакили Маурицио Мартина.\nБМТнинг янги ҳисоб-китобларига қараганда, Украинага қарашли портларда 6 миллион тонна буғдой ва қарийб 14 миллион тонна маккажўҳори уруш туфайли жўнатилмай турибди. Дунёдаги ривожланаётган 55 давлатдан камида 36 таси Украина ва Россиядан экспорт қилинадиган буғдойга қарам.\n2022 йили Ўзбекистонда 1 млн 27 минг гектар майдонда буғдой экилди. Бу ҳақда жорий йил мартида хабар қилган Қишлоқ хўжалик вазирлигига кўра, бу йил июнь-июль ойларида 7 млн 679 минг тонна ҳосил олиниши кутилмоқда. Вазирликка кўра, бу кўрсаткич 2021 йилги кўрсаткичдан 1 млн тоннага кўпдир.\nРасмий маълумотларга қараганда, 2021 йили Ўзбекистонда 6 млн 656 минг тонна буғдой етиштирилган бўлиб, шундан 2 млн 533 минг тоннаси республика дон заҳиралари учун «Ўздонмахсулот» АЖ ҳудудий корхоналарида жамғарилган, 4 млн 123 минг тоннаси фермерлар ва аҳоли ихтиёрида қолган.\nЎтган йил якунига қадар 2 млн 771 минг тонна буғдой дони ва 357,7 минг тонна ун хусусий сектор томонидан асосан Қозоғистондан импорт қилинган ҳамда 26,8 минг тонна буғдой дони (Тожикистонга 94% ва Қирғизистонга 6%) ва 949,1 минг тонна ун (1 млн 265 минг тонна буғдой ҳисобида) Афғонистонга экспорт учун йўналтирилган.\nТранспорт вазирлигига яқин тадбиркор Қишлоқ хўжалиги вазирлигининг бу маълумотларини шарҳлар экан, “Бу рақамларга ишонса бўлади. Буғдой билан боғлиқ вазият ёмон эмас. Ҳукумат буғдой масаласига алоҳида эътибор қаратяпти”, деди.\nҚашқадарёнинг Косонидаги Фермер ҳудудларидан бирининг раҳбари Нормурод Аллаёровнинг Озодликка билдиришича, у яшаб турган ҳудудда “бу йил буғдой тақчил бўлади, деган ваҳима йўқ. Ҳосил яхши, 2-3 кундан кейин буғдойга уроқ тушади”.\nНормурод Аллаёровга кўра, бу йил косонлик фермерлар ҳар гектаридан 40 центнердан ҳосил олишга умид қилиб турибди:\n“90-йиллар бошида гектаридан 20 центнер ҳосил олсак, суюнардик. Бир неча йил олдин 25-30 центнердан олганмиз. Бироқ кейинги йилларда ўғит ва сув таъминоти яхшилангани сабабли ҳосилдорлик ошди”.\n2022 йилнинг январь-март ойларида Ўзбекистонга қиймати 28,8 млн. АҚШ долларига тенг бўлган 92,6 минг тонна буғдой уни импорт қилинган. Бу ҳақда Давлат статистика қўмитаси 10 майда хабар қилган.\nБуғдой уни импорти ҳажми ўтган йилнинг мос даври билан солиштирилганда 22 минг тоннага ошган.\n2022 йилнинг январь-март ойларида Ўзбекистон буғдой унини энг кўп импорт қилган давлатлар:\nҚозоғистон – 91,2 минг тонна\nРоссия – 1,3 минг тонна\nАҚШ – 50 тонна\nИталия – 12,4 тонна\nФранция – 1,8 тонна\nЎзбекистон 2022 йилнинг январь-март ойларида Қозоғистондан қиймати 201,6 млн. АҚШ долларига тенг бўлган буғдой импорт қилган.\nАҚШдан 50 тонна, Италиядан 12,4 тонна, Франциядан 1,8 тонна. Нега бу қадар кичик рақамлар?\nБу саволга жавобан Транспорт вазирлигига яқин тадбиркор “Албатта, буғдой соҳасида Ўзбекистоннинг асосий ҳамкори Қозоғистон. Бу соҳада Россияни Қозоғистонга қиёслаб ҳам бўлмайди. АҚШ, Италия ва Францияга оид рақамларни шарҳлашгаям ҳожат йўқ – бу мамлакатлардан буғдой синов учунми, тажриба учунми олиб келинган бўлиши мумкин”, деди.\nҚишлоқ хўжалиги вазирлигининг бу маълумотларини шарҳлар экан, тадбиркор “Бу рақамларга ишонса бўлади. Буғдой билан боғлиқ вазият ёмон эмас. Ҳукумат буғдой масаласига алоҳида эътибор қаратяпти”, деди.\nЎзбекистон президенти 28 майда “Ғаллани етиштириш ва сотишда бозор тамойилини жорий этишнинг қўшимча чора-тадбирлари тўғрисида"ги қарорни имзолади.\nМазкур ҳужжатга биноан, давлат раҳбари матбуот котибининг хабар қилишича, 1 июндан бошлаб давлат ресурслари учун сотиб олинадиган 1 тонна буғдой нархи ўтган йилдаги 1 миллион 550 минг сўмдан жорий йил ҳосили учун 3 миллион сўмга, яъни 2 бараварга оширилади.\nУшбу мақола ёзилаётган куни Иқтисодиёт вазирлиги “Ғалла бозорини эркинлаштириш бўйича амалга оширилаётган ислоҳотларнинг мазмун-моҳияти” таҳлилини эълон қилди. Вазирлик таҳлилида мана бу гап ҳам бор:\n“Тошкент шаҳрида қоплипли нон арзон нархда ушлатиб турилиши туфайли, уни қўй ва мол учун сотиб олиш ҳолати кўпайиб кетди, чунки қолипли нархи, ем учун сотиб олинадиган буғдойдан ҳам арзон бўлиб қолди”.\nБу гапни шарҳлаган айрим блогерлар тез орада нон нархи ошишини тахмин қилди.